

ALŪKSNES NOVADA PAŠVALDĪBA

**APSTĀDĪJUMU AIZSARDZĪBAS KOMISIJA**

Dārza iela 11, Alūksne, Alūksnes novads, LV – 4301, tālrunis 64381496, e-pasts dome@aluksne.lv

**SĒDES PROTOKOLS**

Alūksnē

2025. gada 5. martā Nr. 6

Sēdi sāk plkst. 13.00, sēdi beidz plkst. 15.00

Sēdi vada: Alūksnes novada pašvaldības Apstādījumu aizsardzības komisijas priekšsēdētāja Inese RANDA

Sēdi protokolē: Alūksnes novada pašvaldības Centrālās administrācijas komisiju sekretāre Jūlija KRŪZĪTE

Sēdē piedalās:

Inese RANDA

Violeta KĻAVIŅA

Evija ZVEJNIECE

Ingrīda RIBOZOLA

Sēdē piedalās uzaicinātie:

Māris SKUNSTIŅŠ – Alūksnes novada pagastu apvienības pārvaldes ēku un apsaimniekojamās teritorijas pārzinis Annas pagastā, darba kārtības 1. punktā

Darba kārtība:

1. Par koku apsekošanu valsts autoceļa “V393”, Annas pagastā, Alūksnes novadā inženierbūves nodalījuma joslā.
2. Par koku apsekošanu Alūksnes novada pašvaldības īpašumos Alūksnes pilsētā.
3. Informācija par koku un krūmu tīrīšanu enerģētikas infrastruktūras objektu ekspluatācijas aizsargjoslā.
4. Informācija no Dabas aizsardzības pārvaldes par potenciālo dižkoku Alūksnes pilsētā.

**1.  Par koku apsekošanu valsts autoceļa “V393”, Annas pagastā, Alūksnes novadā inženierbūves nodalījuma joslā**

Ziņo: I.RANDA

|  |  |
| --- | --- |
| Iesniedzējs (ziņotājs) | Alūksnes novada pagastu apvienības pārvalde |
| Reģistrācijas Nr. pašvaldībā | 18.02.2025. Nr. ANP/1-42/25/595 |
| Izteiktais lūgums | Lūdz apsekot un atļaut nozāģēt pašvaldības autoceļa nodalījuma joslā pie nekustamā īpašuma “Kauļi 2”, Annas pagastā, Alūksnes novadā bīstamus kokus, kas apdraud satiksmes dalībnieku drošību. |
| Situācijas apraksts | Komisija 05.03.2025. apsekojot situāciju dabā, piedaloties ēku un apsaimniekojamās teritorijas pārzinim Annas pagastā Mārim SKUNSTIŅAM, konstatēja, ka autoceļa “V393”, Annas pagastā, Alūksnes novadā, nodalījuma joslā pie nekustamā īpašuma “Kauļi 2”, aug egļu rinda. Vienai no eglēm, kas aug attālāk no pārējiem kokiem ar stumbra apkārtmēru 1,16 m ir konstatēts stumbra bojājums 2 m augstumā sākot no sakņu kakla, stumbrā vērojamas trupes pazīmes, atlobījusies miza, vienpusējs zarojums, koks sasvēries uz ceļa un dzīvojamās mājas pusi. Pārējām iesniegumā norādītajām eglēm ar stumbra apkārtmēriem 1,80 m, 1,60 m, 1,62 m un 1,70 m, bojājumu pazīmes nav konstatētas. |
| Fotofiksācija |  |
| Slēdziens | Komisija konstatē, ka ir pieļaujama vienas egles ar stumbra apkārtmēru 1,16 m ciršana autoceļa “V393” nodalījuma joslā, attiecībā uz pārējām eglēm Komisija nesaskata vizuālus bojājumus vai apstākļus, kas liecinātu par tūlītēju koku apdraudējumu transporta un infrastruktūras drošībai, taču Komisijas ieskatā, regulāri jāveic koku monitorings. |

Apstādījumu aizsardzības komisija atklāti balsojot: “par” – 4, “pret” – nav, nolemj:

Mutiski informēt Alūksnes novada pagastu apvienības pārvaldi par apsekošanas rezultātiem un sagatavot lēmumu.

1. **Par koku apsekošanu Alūksnes novada pašvaldības īpašumos Alūksnes pilsētā**

|  |  |
| --- | --- |
| Iesniedzējs (ziņotājs) | Pašvaldības iestādes “Spodra” darba vadītāja Ingrīda RIBOZOLA |
| Izteiktais lūgums | Lūdz apsekot Alūksnes novada pašvaldības īpašumā Ojāra Vācieša ielā 8A, Alūksnē, Alūksnes novadā kļavu, kas zaudējusi augtspēju. |
| Situācijas apraksts | Komisija 05.03.2025. apsekojot situāciju dabā, konstatēja, ka pašvaldības īpašumā ar kadastra apzīmējumu 3601 023 3628, Ojāra Vācieša ielā 8A, Alūksnē, Alūksne novadā aug kļava (*Acer platanoides*) ar stumbra apkārtmēru 1,67 m. Koks zaudējis augtspēju – nokaltis, ar atlupušu mizu. Koks atrodas teritorijā starp Ojāra Vācieša ielu, gājēju ietvi un automašīnu un sabiedriskā transporta iebrauktuvi, krītošie zari, kā arī koks lūstot, var apdraudēt cilvēku drošību, īpašumu, infrastruktūru. |
| Fotofiksācija |  |
| Slēdziens | Komisijas ieskatā koks ir bīstams atbilstoši Ministru kabineta 2012. gada 2. maija noteikumu Nr. 309 “Noteikumi par koku ciršanu ārpus meža” 5.5. punktam. |

Apstādījumu aizsardzības komisija atklāti balsojot: “par” – 4, “pret” – nav, nolemj:

Uzdot pašvaldības iestādei “SPODRA” veikt koka nociršanu.

1. **Informācija par koku un krūmu tīrīšanu enerģētikas infrastruktūras objektu ekspluatācijas aizsargjoslā**

I.RANDA ziņo, ka ir saņemts Akciju sabiedrības “Conexus Baltic Grid” (turpmāk - Sabiedrība) 27.02.2025. iesniegums (reģistrēts Alūksnes novada pašvaldībā 27.02.2025. ar Nr. ANP/1- 40/25/371) par inženiertīkla aizsargjoslas uzturēšanu. Sabiedrība informē, ka laika periodā no 17.03.2025. līdz 23.12.2025. pašvaldībai piederošajos īpašumos (“Ceļš Āres-Kundziņi-Vidzemes šoseja”, Jaunlaicenes pagastā, Alūksnes novadā; “Jaunpušpuri”, Veclaicenes pagastā, Alūksnes novadā; “Ceļš Jaundauguļi-Luguži”, Jaunlaicenes pagastā, Alūksnes novadā; “Ceļš Jaunlaicene-Dauguļi-Vidzemes šoseja”, Jaunlaicenes pagastā, Alūksnes novadā; “Starpgabali pašvaldībai piekritīgie”, Veclaicenes pagastā, Alūksnes novadā) tiks veikti gāzesvadu “Pleskava-Rīga” un “Izborska-Inčukalna PGK” un ar tā ekspluatāciju saistītā sakaru kabeļa trases attīrīšanas no kokiem un krūmiem un labiekārtošanas darbi. Darbi tiks veikti ar speciālo traktortehniku, kura aprīkota ar koksnes mulčēšanas un rekultivācijas agregātu, kas nodrošina krūmu sasmalcināšanu, augsnes virskārtas uzirdināšanu un krūmu sakņu sistēmas mehānisku saraušanu, neradot ugunsnedrošas kārtas veidošanos.

*Informācija pieņemta zināšanai.*

1. **Informācija no Dabas aizsardzības pārvaldes par potenciālo dižkoku Alūksnes pilsētā**

I.RANDA ziņo, ka ir saņemts Dabas aizsardzības pārvaldes Vidzemes reģionālās administrācijas 26.02.2025. iesniegums (reģistrēts Alūksnes novada pašvaldībā 26.02.2025. ar Nr. ANP/1-35/25/723) par atzinuma sniegšanu par divu rietumu tūju *Thuja occidentalis* nociršanu Valkas ielā 20, Alūksnē, Alūksnes novadā. Pārvalde norāda, ka divas tūjas ir viens koks, ar diviem stumbriem, no kuriem viens stumbrs sasniedz 1,97 m, mērot 1,3 m augstumā virs sakņu kakla, kas atbilst Dižkoka izmēram, ir reģistrēts dabas datu pārvaldības sistēmā “Ozols” ar unikālo OBJECTID 1320985 (“Valkas ielas tūja”).

*Informācija pieņemta zināšanai.*

Sēdi beidz plkst. 15.30

Sēdi vadīja *(personiskais paraksts)* I.RANDA

Sēdi protokolēja *(personiskais paraksts)* J.KRŪZĪTE

Komisijas locekļi *(personiskais paraksts)* I.RIBOZOLA

*(personiskais paraksts)* E.ZVEJNIECE

*(personiskais paraksts)* V.KĻAVIŅA